b'\n_START_ARTICLE_\nSuomen Keskustanaiset\n_START_SECTION_\nHistoria\n_START_PARAGRAPH_\nEsityksen Suomen Keskustan ja Keskustapuolueen edelt\xc3\xa4j\xc3\xa4n, Maalaisliiton perustamiseksi teki kempelel\xc3\xa4inen opettaja Naimi Tuohino 1907 Suomen Maalaisv\xc3\xa4est\xc3\xb6n Liiton edustajakokouksessa. Perustamiseen ei kuitenkaan viel\xc3\xa4 silloin ryhdytty. Maalaisliiton Naisten perustaminen tapahtui 26. huhtikuuta 1941 v\xc3\xa4lirauhan aikana Maalisliiton 35. puoluekokouksen kest\xc3\xa4ess\xc3\xa4. Perustetun naisj\xc3\xa4rjest\xc3\xb6n hyv\xc3\xa4ksyi puoluekkokous seuraavana p\xc3\xa4iv\xc3\xa4n\xc3\xa4._NEWLINE_Maalaisliiton ensimm\xc3\xa4inen naiskansanedustaja 1907 oli Hilma R\xc3\xa4s\xc3\xa4nen ja toinen 1908 Anna \xc3\x84ngeslev\xc3\xa4.\n_START_SECTION_\nMaalaisliiton Naiset 1941\n_START_PARAGRAPH_\nMaalaisliiton Naisten ensimm\xc3\xa4iseksi puheenjohtajaksi valittiin kansanedustaja Tilda L\xc3\xb6thman-Koponen. Ensimm\xc3\xa4inen maalaisliittolainen naisministeri oli Vieno Simonen, joka oli ministerin\xc3\xa4 sosiaaliministeri\xc3\xb6ss\xc3\xa4 Urho Kekkosen nelj\xc3\xa4nness\xc3\xa4 hallituksessa ja Ralf T\xc3\xb6rngrenin hallituksessa sek\xc3\xa4 maatalousministerin\xc3\xa4 Karl August Fagerholmin toisessa hallituksessa._NEWLINE_Kerttu Saalastista tuli Maalaisliiton ensimm\xc3\xa4inen naisvarapuheenjohtaja 1964.\n_START_SECTION_\nKeskustapuolueen Naiset 1965\n_START_PARAGRAPH_\nKun Maalaisliitto muutti nimens\xc3\xa4 Keskustapuolueeksi, muutettiin Maalaisliiton Naisten nimi Keskustapuolueen Naisiksi my\xc3\xb6s samana vuonna 1965.\n_START_SECTION_\nKeskustanaiset\n_START_PARAGRAPH_\nKun Keskustapuolue muutti 1988 nimens\xc3\xa4 Suomen Keskustaksi, muuttivat Keskustapuolueen Naiset nimens\xc3\xa4 vastaavasti Keskustanaisiksi. Paavo V\xc3\xa4yrysen luovuttua vapaaehtoisesti puheenjohtajuudesta Esko Ahon hyv\xc3\xa4ksi 1990, vaihdettiin my\xc3\xb6s tahtopolitiikkaan V\xc3\xa4yrysen tapaan sitoutunut puoluesihteeri Seppo K\xc3\xa4\xc3\xa4ri\xc3\xa4inen Suomen Keskustan ensimm\xc3\xa4iseen naispuoluesihteeriin, Erja Tikkaan, joka kutsuttiin kesken Saksassa olo ajan Suomeen puoluesihteeriksi._NEWLINE_Suomen ensimm\xc3\xa4inen naisp\xc3\xa4\xc3\xa4ministeri oli Anneli J\xc3\xa4\xc3\xa4tteenm\xc3\xa4ki ja toinen naisp\xc3\xa4\xc3\xa4ministeri Mari Kiviniemi._NEWLINE_Keskustanaisten puheenjohtajana toimii kansanedustaja Ulla Parviainen, varapuheenjohtajina Annina Ruottu ja Sari Palmu. Keskustanaisten p\xc3\xa4\xc3\xa4sihteerin\xc3\xa4 toimii Mervi M\xc3\xa4ki-Neste.'